open-index/open-wikipedia-markdown huggingface dataset:
Skin Game

"**Skin Game**" of "**The Skin Game**" hat yn de Wikipedy ferskate betsjuttings:

**skin game*, in term út 'e Amerikaansk-Ingelske sprektaal dy't ferwiist nei in gokspul wêrby't ien partij in ûnearlik foardiel hat, of mear yn it algemien nei swindel en oplichting

## Films
**The Skin Game*, de Ingelske namme foar de Nederlânske film *[[Hard tegen Hard]]*, út 1921, dy't basearre waard op it toanielstik mei deselde namme
*''The Skin Game'' (film út 1931), in Britske film út 1931 ûnder rezjy fan Alfred Hitchcock, ek op basis fan it toanielstik
*''Skin Game'' (film út 1971), in Amerikaanske film út 1971

## Literatuer
*''Skin Game'' (roman fan Aguirre), in roman fan Ann Aguirre út 2009
*''Skin Game'' (roman fan Jim Butcher), in roman fan Jim Butcher út 2014

## Toaniel
*''The Skin Game'' (toanielstik), in toanielstik fan John Galsworthy
Heroic Hearts

***Heroic Hearts*** is in blomlêzing yn 'e foarm fan in ferhalebondel, gearstald troch de Amerikaanske redakteuren en skriuwers Jim Butcher en Kerrie L. Hughes. De titel betsjut letterlik "Heldhaftige Herten". It boek omfettet 12 koarte ferhalen fan it fantasysjenre oer lju dêr't men net fan ferwachtsje soe dat se heldhaftich binne (mar dat binne se dochs). De ferhalen binne skreaun troch foaroansteande auteurs as Anne Bishop, Patricia Briggs, Charlaine Harris en Butcher sels. 

Alle ferhalen út *Heroic Hearts* waarden yn dizze bondel foar it earst publisearre, hoewol't se wierskynlik letter troch de respektivelike skriuwers op 'e nij útjûn wurde sille yn eigen ferhalebondels. *Heroic Hearts* waard yn 2022 publisearre troch de New&nbsp;Yorkske útjouwerij Ace Books en opdroegen oan 'e yn novimber 2020 oan kanker ferstoarne skriuwster Rachel Caine.

## Ferhalen
# Jim Butcher, *[[Little Things (koart ferhaal fan Jim Butcher)|Little Things]]* (ûnderdiel fan *[[The Dresden Files (romansearje)|The Dresden Files]]*)
# Anne Bishop, *[[The Dark Ship]]* (ûnderdiel fan *[[The Others (romansearje)|The Others]]*)
# Kelley Armstrong, *Comfort Zone* 
# Annie Bellet, *Train to Last Hope* 
# Kevin Hearne, *Fire Hazard* 
# R.R. Virdi, *Grave Gambles* 
# Chloe Neill, *Silverspell* 
# Kerrie L. Hughes, *Troll Life* 
# Charlaine Harris, *The Return of the Mage* 
# Nancy Holder, *The Vampires Karamazov* 
# Jennifer Brozek, *The Necessity of Pragmatic Magic*
# Patricia Briggs, *[[Dating Terrors]]* (ûnderdiel fan *[[Alpha and Omega (romansearje)|Alpha and Omega]]*)
Omgong fan Frankryk 1960

De 47ste edysje fan de **[[Omgong fan Frankryk]]** waard hâlden fan 26 juny oant en mei 17 july 1960.

## Dielnimmende ploegen

## Startplak
De start wie yn Lille,  de haadstêd fan de regio Opper-Frankryk en de wichtichste stêd yn en teffens haadplak fan it departemint Nord

## Etappe-oersjoch

## Klassemintslieders nei eltse etappe
Omgong fan Frankryk 1927

De 21ste edysje fan de **[[Omgong fan Frankryk]]** waard hâlden fan 19 juny oant en mei 17 july 1927.

## Etappe-oersjoch
Max Planck

**Max Karl Ernst Ludwig Planck** (Kiel, 23 april 1858 – Göttingen, 4 oktober 1947) wie in Dútske natuerkundige op it mêd fan de teoretyske natuerkunde. Hy krige de 1918 Nobelpriis foar de Natuerkunde yn 1919  foar de ûntdekking fan in konstante yn in fûnemintele natuerkundige ferliking, de Konstante fan Planck, dy 't yn alle ferlikingen fan de kwantummeganika foarkomt.

Nei syn stúdzjes yn München en Berlyn folge Planck yn 1885 earst in oprop om nei Kiel te gean, wêrnei't er yn 1889 nei Berlyn ferhuze. Dêr wurke Planck oan de strieling fan swarte lichems en yn 1900 koe er in formule presintearje dy't letter nei him ferneamd waard, Plancks strielingsformule, dy't dy strieling foar it earst korrekt beskreau. Dêrmei lei er de basis foar de moderne kwantumfysika.
Omgong fan Frankryk 2013

De 100ste edysje fan de **[[Omgong fan Frankryk]]** waard hâlden fan 29 juny oant en mei 21 july 2013. 

## Dielnimmende ploegen

## Startplak
De start wie yn Porto-Vecchio, in plak en gemeente yn it Frânske departemint Corse-du-Sud op it eilân Korsika yn de middelânske see.

## Etappe-oersjoch

## Klassemintslieders nei eltse etappe
Frede fan Grave

De **Frede fan Grave** waard op 10 desimber 1536 tekene tusken hartoch Karel fan Gelre en keizer Karel V fan it Hillige Roomske Ryk.

## De frede
De Frede wie it gefolch fan de Gelderske nederlaach yn de Slach by Hillegerlee fan 1536 dy't in part fan de Gelderske Krigen wie. Karel fa Gelre hie de hearskippij oer de stêd Grins, dy't de hearskippij oer it Goarjocht en it Aldamt hie, de Ommelannen, it Oerstift en in part fan Westerlauwersk Fryslân. De Arumer Swarte Heap ûnder lieding fan Grutte Pier en letter Wijard Jelckama befocht de Saksen en de Habsburgers/Boergonjers mei help fan de Geldersken. Karel V fan it Hûs Habsburch, hartoch fan Boergonje en keizer fan it Hillige Roomske Ryk, bemachtige it Westerlauwerske yn 1523 en waard hear fan Fryslân. Georg Schenk fan Toutenburch waard dêr steedhâlder. Op 5 augustus 1536 fersloech er de Geldersken by de Slach by Hillegerlee. By de Frede fan Grave dy't op 10 desimber dat jiers tekene waard, stiene de Geldersken Grins, de Ommelannen en it Lânskip Drinte, part fan de eardere Oerstift, ôf oan Karel V.
12 Monkeys

*''12 Monkeys'' (film), in Amerikaanske film út 1995
*''12 Monkeys'' (tillefyzjesearje), in Amerikaanske tillefyzjesearje út 2015–2018
Omgong fan Frankryk 1987

De 74ste edysje fan de **[[Omgong fan Frankryk]]** waard hâlden fan 1 oant en mei 26 july 1987.

## Dielnimmende ploegen

## Startplak
De start wie yn West-Berlyn, it westlike part fan Berlyn as ûnderskieding fan East-Berlyn, yn de tiid dat West- en East-Dútslân twa aparte lannen wiene. It wie de tredde kear dat de Omgong fan miet gie yn Dútslân earder wie de start al ris yn Keulen (1965) en yn Frankfurt (1980).

## Etappe-oersjoch

## Klassemintslieders nei eltse etappe
Fiddler on the Roof

*''Fiddler on the Roof'' (musical), in musical fan Joseph Stein, Jerry Bock en Sheldon Harnick út 1964
*''Fiddler on the Roof'' (film), in Amerikaanske filmmusical út 1971 op basis fan 'e toanielmusical
*''Fiddler on the Roof'' (soundtrack), it soundtrackalbum fan 'e film út 1971
Omgong fan Frankryk 1961

De 48ste edysje fan de **[[Omgong fan Frankryk]]** waard hâlden fan 25 juny oant en mei 16 july 1961.

## Dielnimmende ploegen

## Startplak
De start wie yn Rouen, de haadstêd fan Normandje en de haadsted fan it Frânske departemint Seine-Maritime.

## Etappe-oersjoch

## Klassemintslieders nei eltse etappe
Omgong fan Frankryk 1928

De 22ste edysje fan de **[[Omgong fan Frankryk]]** waard hâlden fan 17 juny oant en mei 15 july 1928.

## Etappe-oersjoch
Jehannestsjerke (Toppenhuzen)

De **Jehannestsjerke** yn Toppenhuzen yn 'e gemeente Súdwest Fryslân is in tsjerkegebou fan de PKN-gemeente Toppenhuzen-Twellingea. De tsjerke is in ryksmonumint.

## Skiednis
De tsjerke ferfong in midsiuwske tsjerke dy't foar de reformaasje oan Jehannes de Doper wijd wie en ta de Johaniter kommanderij yn Snits hearde. 

Op 22 july 1695 waard foar de hjoeddeiske tsjerke de earste stien lein troch Zeino Joachim fan Burmania (1681-1710), soan fan de grytman fan de gritenij Wymbritseradiel Sjuck Gerold Juckema fan Burmania (1652-1720). 

De sealtektoer bleau ynearsten bestean, mar waard yn 1817 ek ferfongen troch de hjoeddeiske toer mei in ynsnuorre spits. Yn 1831 waard de tsjerke oan de eastlike kant langer makke en in gevelstien betinkt it iepenjen fan in yngong yn de westlike toer. 

De eardere pastorij oan de Tsjerkebuorren 43 waard yn 1866 boud neffens in ûntwerp fan A. Breunissen Troost en is ek in ryksmonumint.

## Ynrjochting
Yn 'e toer hinget in klok fan Geert fan Wou út 1483. It mechanyske oerwurk datearret fan 1816.

## Oargel
It oargel waard yn 1909 boud troch Bakker & Timmenga út Ljouwert. It ferfong doe in âlder oargel út 1821 fan Albertus fan Gruisen. It oargel waard yn 2003 restaurearre. 

## Keppeling om utens
* Disposysje oargel

## Publikaasjes
*   "It Bestek fan de yn 1695 nij to bouwen tsjerke yn Toppenhuzen(1969)"   
*   "Pastoars, dûmnys en tsjerkefolk yn Top & Twel"
Omgong fan Frankryk 1988

De 75ste edysje fan de **[[Omgong fan Frankryk]]** waard hâlden fan 2 oant en mei 24 july 1988.

## Dielnimmende ploegen

## Startplak
De start wie yn Pontchâteau, is in gemeente yn it Frânske departemint Loire-Atlantique (regio Lannen fan de Loire), en makket diel út fan it arrondissemint Saint-Nazaire.

## Earste Fryske dielnimmer
Wiebren Veenstra fan De Harkema fytsend foar it Belgyske Hitachi, wie yn 1988 de earste Fries dy't meidie oan de Omgong fan Frankryk. Einliks soe er de Omgong net fytse en krige in dei foar de start te hearren dat er nei Frankryk koe om't ien fan de ploechgenoaten útfallen wie. Hy wie net op 'e tiid yn Frankryk foar de ploegepresintaasje, mar wol moai op 'e tiid foar de start en hie sukses. Hy wie sels efkes klassemintslieder yn it jongereinklassemint in mocht ien dei de witte trui oan. In fal soarge der foar dat er úteinlik te fier efterop rekke en de Omgong net útried.

## Etappe-oersjoch

## Klassemintslieders nei eltse etappe
Omgong fan Frankryk 2014

De 101ste edysje fan de **[[Omgong fan Frankryk]]** waard hâlden fan 5 oant en mei 27 july 2014. 

## Dielnimmende ploegen

## Startplak
De start wie yn Leeds, in stêd yn it noarden fan Ingelân yn it Feriene Keninkryk. De stêd leit oan de rivier de Aire yn Yorkshire. It wie de twadde kear dat de omgong fan 'e miet gie yn Ingelân, de earste kear wie yn 2007 doe't de start yn Londen wie. 

## Etappe-oersjoch

## Klassemintslieders nei eltse etappe
Guardians of the Galaxy

*Guardians of the Galaxy (Ingelsk foar "Beskermers fan it Stjerrestelsel"), in fiktyf team fan superhelden út 'e strips fan Marvel Comics

## Stripfigueren
*Guardians of the Galaxy (team út 1969), it oarspronklike team stripfigueren út 'e 31e iuw fan in alternative tiidline
*Guardians of the Galaxy (team út 2008), de moderne ferzje fan it team stripfigueren, gearstald yn 'e neisleep fan it stripalbum *Annihilation: Conquest*
*Guardians of the Galaxy (nije garde), de nije garde fan it team, besteande út Kitty Pryde, Thing, Drax, Venom, Rocket Raccoon, Groot en letter Star-Lord en Gamora

## Media oer de stripfigueren
*''Guardians of the Galaxy'' (film), in Amerikaanske superheldefilm út 2014 (basearre op 'e stripboekferzje fan 2008)
**''Guardians of the Galaxy'' (soundtrack), it soundtrackalbum fan 'e film út 2014
**''Guardians of the Galaxy'' (tillefyzjesearje), in tekenfilmsearje út 2015–2019, op basis fan 'e film út 2014
***[[Guardians of the Galaxy: The Telltale Series]]*, in episoadyske fideospultsjessearje út 2017, ûntwikkele troch Telltale Games op basis fan 'e film út 2014
**[[Guardians of the Galaxy Vol. 2]]*, in Amerikaanske film út 2017, it direkte ferfolch op 'e film út 2014
**''Guardians of the Galaxy Vol. 2'' (soundtrack), it soundtrackalbum fan 'e film út 2017
**[[The Guardians of the Galaxy Holiday Special]]*, in Amerikaanske tillefyzjespecial út 2022 yn it ramt fan 'e kryst 
**[[Guardians of the Galaxy Vol. 3]]*, in Amerikaanske film út 2023, it ferfolch op 'e films út 2014 en 2017
**''Guardians of the Galaxy Vol. 3'' (soundtrack), it soundtrackalbum fan 'e film út 2023
**[[I Am Groot]]*, rige koarte tekenfilms út 2020–2021 oer it personaazje Groot
Omgong fan Frankryk 1962

De 49ste edysje fan de **[[Omgong fan Frankryk]]** waard hâlden fan 24 juny oant en mei 15 july 1962.

## Dielnimmende ploegen

## Startplak
De start wie yn Nancy, de haadstêd fan it departemint Meurthe-et-Moselle. It wie de earste omgong dy't wer mei sponsor ploegen feriden waard yn plak fan mei lanneploegen.

## Etappe-oersjoch

## Klassemintslieders nei eltse etappe
Omgong fan Frankryk 1929

De 23ste edysje fan de **[[Omgong fan Frankryk]]** waard hâlden fan 30 juny oant en mei 28 july 1929.

## Etappe-oersjoch
Omgong fan Frankryk 2015

De 102e edysje fan de **[[Omgong fan Frankryk]]** waard hâlden fan 4 oant en mei 26 july 2015. 

## Dielnimmende ploegen

## Startplak
De start wie yn Utert, de haadstêd fan de provinsje Utert. Utert is ien fan de stêden fan de Rânestêd.  It wie de sechsde kear dat de start fan de Omgong fan Frankryk yn Nederlân wie. Earder wie de start alris yn Amsterdam (1954), Skeveningen (1973), Leien (1978), De Bosk (1996) en Rotterdam (2010).

## Etappe-oersjoch

## Klassemintslieders nei eltse etappe
Omgong fan Frankryk 1989

De 76ste edysje fan de **[[Omgong fan Frankryk]]** waard hâlden fan 1 oant en mei 23 july 1989.

## Dielnimmende ploegen

## Startplak
De start wie yn Lúksemboarch, de haadstêd fan it lân mei deselde namme.

## Etappe-oersjoch

## Klassemintslieders nei eltse etappe
K.H. Holthuis

**Kornelis Henricus Holthuis** (Scheemda, 16 maaie 1852 - Grins, 5 juny 1942), yn fakliteratuer ornaris **K.H. Holthuis** neamd, wie in Nederlânske arsjitekt.

Holthuis, soan fan in timmerman, wurke foaral yn Grinslân. Inkelde troch him ûntwurpen gebouwen yn de stêd Grins binne oanwiisd as ryksmonumint, ûnder oaren it Typografegasthûs (1903) oan de Petrus Campersingel. Ek syn soan Tonnis Holthuis (1880-1937) wie arsjitekt. Se wurken geregeld mei-inoar op. It troch harren ûntwurpen pakhûs *Friesland* (1912) oan de Aweg is ek in ryksmonumint.

Holthuis ferstoar yn 1942 yn de âldens fan 90 jier yn Grins en waard dêr beïerdige op it Esserveld.

## Wurken
In kar:
* 1888: Dokterswente mei praktyk, Nieuwe Pekela
* 1892: Regulateurshûs eardere gasfabryk, Grins
* 1902: Nederlânsk-herfoarme Tsjerke, Alteveer
* 1902-1903: Typografegasthûs, Grins
* 1904: Utwreiding Hûs De Beurs oan it Akerkhof, Grins
* 1912: Pakhûs *Friesland*, Grins (mei T. Holthuis)
* 1914: Filla *Honk* oan de Verlengde Hereweg, Grins

20100423 Kolendrift 19 (Regulateurshuis) Groningen NL.jpg|thumb|Regulateurshûs (1892) fan it eardere gasfabryk op it CiBoGa-terrein, Grins (2010)
Typografengasthuis2.jpg|thumb|It Typografegasthûs (1903) oan de *Petrus Campersingel* yn Grins (2010)
File:20100604 Aweg 43 (Pakhuis Friesland) Groningen NL.jpg|It eardere nôtpakhûs *Friesland*, Aweg 43, Grins
Huis de Beurs bij avond.jpg|Hûs De Beurs (2016)
Alteveer (Stedskanaal)

**Alteveer** is in streekdoarp yn de gemeente Stedskanaal yn de Nederlânske provinsje Grinslân. In part fan de westkant fan Alteveer leit yn de gemeente Pekela. It doarp leit tusken Onstwedde en Nieuwe Pekela en oan wjerskanten fan de N365 en njonken de N366.

## Namme
De namme Alteveer betsjut yn it Nederlânsk *al te ver* (al te fier) om't it doarp in feankoloanje oan de ein fan de wikestelsel fan de Pekel A lei.

## Skiednis
It plak wurdt ek wol **Tange-Alteveer** neamd, in gearfoeging fan de twa buorskippen Tange en Alteveer. Tange is in âlder sândoarp en lei eastlik op in morene, in ferheging dy't yn de foarlêste iistiid ûtstien is. It wurd *tange* wurdt yn Westerwâlde ornaris brûkt foar in ferheging yn it omlizzende fean. Alteveer is in lintdoarp en lei westlik dat as feankoloanje bylâns it Alteveerkanaal ûntstien is oan de ein fan de njoggentjinde iuw. It doarp ûntstie yn it begjin fan de tweintichste iuw en lei oan de ein fan in feanoanmakkerij. It gebiet waard út Nieuwe Pekela wei oanmakke. Oan de ferbiningsdyk tusken Nieuwe Pekela en Onstwedde ûntstie in lintdoarp. Fan dy ûntginningsas ôf ûntstie de planmjittige ferkaveling.

Tange-Alteveer hie lykas in soad feanterijdoarpen in soad earmoede. In soad bewenners wennen yn spitketen. De lêste waard oant 1941 bewenne en waard nei it ferstjerren fan de lêste bewenster nei it Nederlânsk Iepenloftmuseum yn Arnhim oerbrocht.

## It besjen wurdich

* De Aldamtster pleats *Houdt Moed* fan 1937
* Foar doarpshûs *Drijscheer* leit in balstien fan 30 ton dy't yn 1979 tusken Alteveer en Tange opgroeven waard. 

## Keppeling om utens
* Side oer Alteveer
Omgong fan Frankryk 1930

De 24ste edysje fan de **[[Omgong fan Frankryk]]** waard hâlden fan 2 oant en mei 27 july 1930.

## Etappe-oersjoch
Omgong fan Frankryk 1963

De 50ste edysje fan de **[[Omgong fan Frankryk]]** waard hâlden fan 23 juny oant en mei 14 july 1963.

## Dielnimmende ploegen

## Startplak
De start wie yn Nogent-sur-Marne, in gemeente yn it Frânske departemint Val-de-Marne (regio Île-de-France).

## Etappe-oersjoch

## Klassemintslieders nei eltse etappe
Apollo 13

*Apollo 13 (romtemisje), in mislearre misje nei de moanne, út 1970, yn it ramt fan it Apollo-programma fan 'e NASA 
*''Apollo 13'' (film), in Amerikaanske film út 1995 oer de mislearre misje
*''Apollo 13'' (soundtrack), it soundtrackalbum fan 'e film út 1995
*''Apollo 13'' (flipperkast), in model flipperkast
**[[Apollo 13: Mission Control]]*, in ynteraktive teätershow
**[[Lost Moon]]*, ek wol bekend as *Apollo 13*, in memoire fan astronaut Jim Lovell oer de Apollo 13-misje
Nikolaj Leontjewitsj Benois

**Nikolaj Leontjewitsj Benois**, Russysk: *Никола́й Лео́нтьевич Бенуа́*, ek **Nicolas Benois** (Sint Petersburch, A.S. 1 july 1813 - dêre, [A.S] 11 desimber 1898) wie in Russyske arsjitekt dy't yn Peterhof en oare bûtenwiken fan St. Petersburch wurke.

## Biografy
Benois waard yn Ruslân berne as dochter fan Anna Katarina (Groppe), dy't fan Dútsk komôf wie, en in Frânske heit, Louis Jules Benois (út Brie, Saint-Ouen-sur-Morin). Hy studearre oan de Keizerlike Keunstakademy fan 1827 oant 1836. Acht jier letter waard er oansteld as hofarsjitekt fan Nikolaas I fan Ruslân en hold er tafersjoch op ferskate projekten yn 'e stêd Peterhof, benammen de keizerlike haadstallen (1847-1852). Hy foel yn it 19e-iuwske Ruslân op troch syn foarkar foar de neogoatyske styl fan arsjitektuer en dekoraasje.

Benois ûntwurp inkelde fan de earste treinstasjons yn Ruslân, benammen yn Strelna, Tsarskoje Selo en Nij Peterhof; dy lêste wurdt as syn masterwurk beskôge. Letter yn syn karriêre wurke er ek yn de Kaukasus, dêr't er it Simmerpaleis fan de Underkening yn Likani, Georgië ûntwurp. Hy ûntwurp ek it gebou fan it Sweedske teäter yn Helsinki (*Nya Teatern*, 1866). 

Benois waard beïerdige yn St. Petersburch op it begraafplak Volkovo.

Hy boaske oan Camilla, dochter fan arsjitekt Alberto Cavos dy't it Mariinsky Teäter ûntwurp. It pear krige fjouwer soannen. Fan harren spesjalisearre Alexander Benois him yn dekorûntwerp, Albert Benois wie skilder en Leon Benois waard in foaroansteand arsjitekt. Syn dochter troude mei de byldhouwer Eugeny Aleksandrovitsj Lanceray, en út dat houlik kamen de keunstners Zinaida Serebriakova en Eugene Lanceray fuort. De akteur Peter Ustinov wie in oerpakesizzer.

## Kar út syn wurk

Petergof, the building of post office.jpg|Postkantoar yn Peterhof
Svenska teatern after 1930.jpg|Sweedsk teäter yn Helsinki
Новый Петрогоф станция.JPG|It nije stasjon fan Peterhof
Wejherowo

**Wejherowo** (Kasjûbysk: *Wejrowò*, Dútsk: *Neustadt in Westpreußen*, earder *Weyersfrey*) is in stêd yn de woiwodskip Pommeren yn Poalen.

## Geografy
De stêd leit yn it histoaryske gea West-Prusen yn de brede delling fan de Reda, westlik fan de Bocht fan Gdańsk op in hichte fan 30 meter boppe de Eastsee en likernôch 20 kilometer noardwestlik fan de havenstêd Gdynia.

## Stifting
Wejherowo waard yn 1643 as Wola Wejherowska troch de woiwode fan de woiwodskip Malbork en de Poalske ealman Jakub Wejher stifte. De plaknamme waard yn it Dútsk oerset as *Weyersfrey*. De stifter hie ornearre dat it plak deselde stedsrjochten hawwe moast as oare stêden yn 'e krite en dêrfandinne waard de nije stêd it saneamde 'Kulmer Rjocht' takend. De privileezjes fan de stêd waarden yn 1655 ferliend en troch kening Jan II akkordearre.  

By de Earste Dieling fan Poalen yn 1772 anneksearre it Keninkryk Prusen it grutste part fan de Pommerellen. De stêd waard ûnderdiel fan de nije Prusyske provinsje West-Prusen en de Dútske namme Weyersfrey waard feroare yn Neustadt in Westpreußen. Foar de ûntwikkeling fan de stêd wie de foarming fan de lânkring Neustadt en de oansluting yn 1870 op it spoar fan Danzig (Gdańsk)-Stettin (Szczecin) fan grut belang.

Yn dy tiid foarmen Poalen en Kasjûben yn de lânkring Neustadt in mearderheid fan 59.3% fan de befolking. De stêd Neustadt hie lykwols in Dútske mearderheid. Neffens de folsktelling fan 1910 telde de befolking 9.804 ynwenners, wêrfan 71% Dútsers, 25% Kasjûben en 4% Poalen.

Nei de Earste Wrâldkriich waard de stêd ûnderdiel fan de Twadde Poalske Republyk. 

Wejherowo waard op 9 septimber 1939 ynnommen troch de Dútske Wehrmacht. It grutste part fan de joadske mienskip waard fermoarde en yn it ramt fan de *[[Intelligenzaktion]]* waarden ek in soad Poalen oppakt, opsletten en dêrnei deportearre nei it doarpke Piaśnica Wielka, dêr't hja deasketten waarden. Under harren wiene ek de boargemaster en studinten fan de hegere skoallen. Leararen út de stêd waarden mei oare Poalske leararen nei konsintraasjekamp Mauthausen stjoerd. 

Yn maart 1945 makke it Reade Leger in ein oan de Dútske besetting en waard Wejherowo wer in Poalske stêd.

## Befolkingsûntwikkeling

## It besjen wurdich
Wejherowo is in religieus sintrum foar de Kasjûben. It doel fan de beafeart is de patroanhillige fan de stêd, de Mem Gods, in genedebyld dy't yn 1999 troch paus Jehannes Paulus II kroand waard.  

### Bouwurken
* de Kalvaryberch;
* it Slot fan de famylje Keyserling (no museum);
* it riedhûs út 1650;
* de stiftstsjerke fan de Hillige Trijeienheid út 1643;
* de kleastertsjerke Sint-Anna út de 17e iuw mei in ynrjochting út de 18e iuw.

## Museum
*  Museum fan Kasjûbyske en Pommerske Literatuer en Muzyk
Enklava (film út 2015)

**Enklava** (Servysk: Енклава, *Enklava*; ynternasjonale titel *Enclave*) is in dramafilm fan de regisseur 	Goran Radovanović. De film kaam yn 2015 út en giet oer it libben fan in lytse Servyske mienskip yn in fijannige Kosovaarske omjouwing nei de Kosovo-oarloch. 

De film waard foar de 88e Oscarútrikking yn 2016 as de Servyske bydrage foar de Bêste Bûtenlânske Film ynstjoerd.

## Ferhaal
It ferhaal spilet him ôf yn Kosovo. In lytse Servyske enclave wurdt omfieme troch gebieten dêr't Albanezen wenje. De measte Servyske bewenners hawwe harren hûs en hiem al earder ferlitten.  

Yn de enklave wennet Nenad mei syn heit Vojislav en syn pake Milutin, dy't op stjerren leit. Nenad is de lêste learling fan de Servyske skoalle en wurdt alle dagen troch fijannelik gebiet mei in pânserwein fan KFOR nei skoalle brocht. As op in dei Nenad wer op skoalle komt, lêst er op it skoalboerd it boadskip dat de iennige ûnderwizeres fan 'e skoalle it gebiet ek ferlitten hat. Hy strúnt dan wat doelleas om de skoalle hinne en komt twa Albaneeske jonges tsjin, dy't eins ek wol ris yn de pânserwein ride wolle. Nenad kriget dat foar inoar en der ûnstiet tusken de jonges kammeraadskip. 

Wat letter slút in tredde Albaneeske jongen him by de trije jonges oan. Dy syn heit ferstoar yn de oarloch tsjin de Serviërs en hy rint om mei wraakgefoelens.

## Rolferdieling
* Filip Subarić as Nenad
* Nebojša Glogovac as Vojislav Arsic (heit fan Nenad)
* Anica Dobra as Milica Arsic (muoike fan Nenad)
* Miodrag Krivokapić as preester Draža
* Goran Radaković as plysje Cekic
* Denis Murić as Baskim
* Meto Jovanovski as Nenad's pake Milutin Arsic
* Qun Lajçi as Baskim's pake
* Nenad Jezdić as bussjauffeur

## Keppelings om utens
*  IMDb
* MovieMeter
Omgong fan Frankryk 1964

De 51ste edysje fan de **[[Omgong fan Frankryk]]** waard hâlden fan 22 juny oant en mei 14 july 1964.

## Dielnimmende ploegen

## Startplak
De start wie yn Rennes, de haadstêd fan it departemint Ille-et-Vilaine en fan de regio Bretanje.

De Frânske hurdfytser Jacques Anquetil skreau yn 1964 skiednis troch as earste hurdfytser fiif kear de Omgong fan Frankryk te winnen. Hy wûn de Omgong ek yn 1957, 1961, 1962 en 1963.

## Etappe-oersjoch

## Klassemintslieders nei eltse etappe
Omgong fan Frankryk 1931

De 25ste edysje fan de **[[Omgong fan Frankryk]]** waard hâlden fan 30 juny oant en mei 26 july 1931.

## Etappe-oersjoch
Steatsuniversiteit fan Bakû

De **Steatsuniversiteit fan Bakû** (Azerbeidzjaansk: *Bakı Dövlət Universiteti*) is de âldste en grutste universiteit yn Azerbeidzjan. It ynstitút waard op 1 septimber 1919 oprjochte en is fêstige yn Bakû. De universiteit hat 16 fakulteiten, dêr't mear as 26.000 studinten oan ynskreaun steane en 3.000 meiwurkers De ynstelling hat ek kampussen yn de stêden Sheki, Oguz, Qabala en Qazah.

## Keppelings om utens

* Offisjele webside fan de Steatsuniversiteit fan Bakû
Omgong fan Frankryk 2017

De 104e edysje fan de **[[Omgong fan Frankryk]]** waard hâlden fan 1 oant en mei 23 july 2017. 

## Dielnimmende ploegen

## Startplak
De start wie yn it Dútske Düsseldorf, de haadstêd fan de dielsteat Noardryn-Westfalen, dy't súdlik fan it Ruhrgebiet oan de Ryn leit. It wie de fjirde kear dat de Omgong fan 'e miet gie yn Dútslân. Earder wie de start alris yn Keulen (1965), Frankfurt (1980) en yn West-Berlyn (1987).

## Etappe-oersjoch

## Klassemintslieders nei eltse etappe
Omgong fan Frankryk 1991

De 78ste edysje fan de **[[Omgong fan Frankryk]]** waard hâlden fan 6 oant en mei 28 july 1991.

## Dielnimmende ploegen

## Startplak
De start wie yn Lyon, in stêd yn it easten fan Frankryk, op it plak dêr't de rivieren de Rhône en de Saône gearrinne. 

## Etappe-oersjoch

## Klassemintslieders nei eltse etappe
Omgong fan Frankryk 1965

De 52ste edysje fan de **[[Omgong fan Frankryk]]** waard hâlden fan 22 juny oant en mei 14 july 1965.

## Dielnimmende ploegen

## Startplak
De start wie yn it Dútske Keulen, in stêd yn de dielsteat Noardryn-Westfalen, oan de Ryn, noardlik fan Bonn en súdlik fan Düsseldorf.

## Etappe-oersjoch

## Klassemintslieders nei eltse etappe
Omgong fan Frankryk foar froulju 2023

De 2e edysje fan de **[[Omgong fan Frankryk foar froulju]]** waard hâlden fan 23 oant en mei 30 july 2023. 

## Dielnimmende ploegen

## Startplak en einstreek
De start wie yn Clermont-Ferrand, de haadstêd fan de Frânske regio Auvergne, en teffens haadplak fan it departemint Puy-de-Dôme.

De einstreek fan de twadde edysje lei yn Pau, de grutste stêd fan it departemint Pyrénées-Atlantiques, yn de regio Nouvelle-Aquitaine.

## Etappe-oersjoch

## Klassemintslieders nei eltse etappe
Wrâldkampioenskip fuotbal froulju

It **FIFA wrâldkampioenskip fuotbal froulju**, meastal wrâldkampioenskip fuotbal of WK fuotbal neamd, is in toernoai dat alle fjouwer jier spile wurdt troch nasjonale frouljustiims dy't lid binne fan de FIFA. It WK is ornaris in jier nei it Wrâldkampioenskip fuotbal foar manlju.
Alonso Duralde

**Alonso Duralde** (East Point (Georgia), 18 maaie 1967) is in Amerikaansk sjoernalist en publisist dy't as filmkritikus wurke hat foar ferskate media, wêrûnder *The Film Verdict*, *[[TheWrap]]*, *[[The Advocate (homotydskrift)|The Advocate]]* en MSNBC.com.

## Libben en karriêre
### Jonkheid en oplieding
Duralde waard yn 1967 berne yn East Point, yn 'e Amerikaanske steat Georgia, as de soan fan in troud pear dat nei de Feriene Steaten ymmigrearre wie út Spanje wei. Hy genoat syn oplieding oan 'e Vanderbilt Universiteit yn Nashville (Tennessee).

### Karriêre
Duralde begûn syn sjoernalistike karriêre yn 'e twadde helte fan 'e 1980-er jierren. Hy wie ferskate jierren redakteur keunst en entertainment by *[[The Advocate (homotydskrift)|The Advocate]]*, in Amerikaansk nasjonaal tydskrift foar homo's en lesbiënnes. Ek tsjinne er fiif jier lang as artistyk direkteur fan it lytse USA Film Festival yn Dallas. Yn 2007 waard er by MSNBC.com, de webside fan nijsstjoerder MSNBC, oansteld as filmkritikus. Duralde is in aktyf lid fan 'e Los Angeles Film Critics Association en de National Society of Film Critics. Syn resinsjes ferskynden ek yn publikaasjes as *[[The Village Voice]]*, *[[Movieline]]* en *Detour*.

Fan 2011 oant 2023 wie Duralde de haadfilmkritikus foar it online tydskrift *[[TheWrap]]*, dat syn resinsjes ek trochferkocht oan parseburo Reuters. Yn 'e mande mei Ben Mankiewicz fan Turner Classic Movies, Christy Lemire fan Associated Press en Matt Atchity fan Rotten Tomatoes presintearre Duralde fan 2010 oant en mei 2018 ek de filmrubryk *What the Flick?!* op it tillefyzjenetwurk The Young Turks. Doe't dat programma stopset waard, begûnen hy en Lemire mei de filmpodcast *Breakfast All Day*. Yn 2023 waard Duralde de nije haadfilmkritikus fan 'e webside *The Film Verdict*.

### Priveelibben
Duralde waard yn 'e Roomsk-Katolike Tsjerke grutbrocht, mar beskôget himsels no as in ateïst. Op polityk mêd is er in sosjalist. Hy wennet yn West Hollywood, yn 'e Amerikaanske steat Kalifornje, en is troud mei Dave White, dy't ek publisist en filmkritikus is. Tegearre presintearren se yn it ferline in podcast dy't *Linoleum Knife* hiet. Yn jannewaris 2010 wie Duralde in kandidaat yn 'e langrinnende tillefyzjekwis *Jeopardy*.

## Publikaasjes
*2005 – *101 Must-See Movies for Gay Men*
*2010 – *Have Yourself a Movie Little Christmas*
*2021 – *I'll Be Home for Christmas Movies: The Deck the Hallmark Podcast's Guide to Your Holiday* (mei Brandon Gray, Daniel Thompson en Daniel Randolph)

## Keppelings om utens
*  Folsleine filmografy fan Alonso Duralde yn 'e Internet Movie Database (IMDb)
Omgong fan Frankryk foar froulju 2022

De 1e edysje fan de **[[Omgong fan Frankryk foar froulju]]** (*Tour de France Femmes*) de opfolger fan *[[Omgong fan Frankryk foar froulju#La Course|La Course]]* waard hâlden fan 24 oant en mei 31 july 2022. 

## Dielnimmende ploegen

## Startplak en einstreek
De start wie yn Parys krekt foar de oankomst fan de manlju, op de Champs-Élysées de breedste strjitte fan Parys, dy't ferneamd is nei de Elysyske Fjilden. 

De einstreek fan de earste edysje lei op de Planche des Belles Filles, in 1148 meter hege berchtop yn de Fogezen. 

## Etappe-oersjoch

## Klassemintslieders nei eltse etappe
Kapellekrâns

In **kapellekrâns** bestiet út meardere kapellen oan in yn 'e regel grutter romaansk of goatysk tsjerkegebou. De kapellen binne oan de healrûne of mearhoekige koeromgong boud. 

## Funksje
It grutte tal kapellen yn de kleastertsjerken of katedralen wie nedich om de muontsen of it grutte tal preesters genôch alters te bieden, sadat hja harren plicht om de misse op te dragen neikomme koene. Boppedat brochten de alters troch it opdragen fan in misse foar bysûndere yntinsjes ek jild yn 'e lade. 

## Untwikkeling en arsjitektuer
De âldste foarbylden fan in kapellekrâns datearje fan de Frânske abdij- en pylgertsjerken út de 9e oant 12e iuw (lykas de Saint-Philibert yn Tournus, de Sainte-Foy yn Conques of de Saint-Sernin yn Toulouse. Mei de Europeeske katedraalgotyk fan de 12e en 13e iuw berikte de kapellekrâns in arsjitektoanysk hichtepunt. Yn 'e renêssânse en de barok wurde kapellekrânsjen jimmeroan seldsummer tapast. 

It oantal kapellen fan in krâns is ferskillend en hinget ek ôf fan de grutte fan it koer. De romaanske krânskapellen (of apsidioalen) steane yn 'e regel frij fan inoar, wylst de goatyske krânskapellen oan inoar grinzgje, lykas by de dom fan Keulen.

Faak steane krânskapellen op in healrûn grûnflak mei tusken it healrûne grûnflak en de omgong noch in stikje rjochte muorre, mar dat hoecht net perfoarst. Meastentiids bestiet it ferwulft yn romaanske tsjerken út in koepel mei in koart tonferwulft, wylst de goatyske krânskapellen heale krúsribferwulften hawwe.

## Literatuer
* Donat F. Grueninger: *„Deambulatorium Angelorum“ oder irdischer Machtanspruch? * Reichert, Wiesbaden 2004, ISBN 3-89500-377-8.
Christy Lemire

**Christy Lemire** (berne as: **Christy Nemetz**; Los Angeles, 30&nbsp;augustus 1972) is in Amerikaansk sjoernaliste dy't bekend wurden is as filmkritika, podcaster en presintatrise. Yn it ferline wurke se foar parseburo Associated Press en die se in skoft de presintaasje fan 'e filmrubryk *[[Roger Ebert|Ebert]] Presents: At the Movies*.

## Libben en karriêre
### Jonkheid en oplieding
Lemire waard yn 1972 as Christy Nemetz berne yn it Cedars of Lebanon Hospital yn Los Angeles, dat anno 2023 it haadkertier oan 'e Amerikaanske westkust is fan 'e Scientologysekte. Se groeide op yn 'e Los&nbsp;Angelynske wyk Woodland Hills en studearre yn 1993 ôf oan 'e Súdlike Metodistyske Universiteit yn University Park (Teksas) mei in bachelorgraad yn sjoernalistyk

### Karriêre
Lemire kaam yn 1999 foar it parseburo Associated Press (AP) te wurkjen en ferfear yn 2000 nei New York, dêr't se ferslach die fan 'e pleatslike entertainmentsektor. Yn 2004 waard se oansteld as de earste foltiids filmkritikus fan AP. Njonken har wurk mei it skriuwen fan artikels ferskynde se yn dy snuorje ek yn praatprogramma's op 'e Amerikaanske tillefyzje as *The Today Show* en *Good Morning America* om dêr mûnling har oardiel oer nij útkommen films te jaan. 

Yn 2003 wie Lemire yn 'e mande mei Meredith Vieira presintatrise fan 'e filmrubryk *The View*. Dêr soarge se foar opsjen doe't se op 'e tillefyzje mei Vieira in tongtút útwiksele yn reäksje op 'e tút fan Madonna en Britney Spears by de útrikking fan 'e MTV Video Music Awards.

Fierders foel Lemire yn 'e 2000-er jierren trije kear yn foar de mei kanker oanhelle filmkritikus Roger Ebert yn 'e filmrubryk *At the Movies*. Dêrby wurke se gear mei Ebert syn ko-presintator Richard Roeper. Doe't Ebert yn 2010 in nij programma begûn, mei as titel *Ebert Presents: At the Movies*, keas er Lemire en Ignatiy Vishnevetsky út as presintators, mei't er dat wurk doe sels net mear dwaan koe. *Ebert Presents: At the Movies* bestie lykwols mar ien seizoen (51 ôfleverings), dat rûn fan 2010 oant en mei 2011.

Fan 2010 oant en mei 2018 presintearre Lemire yn 'e mande mei Ben Mankiewicz fan Turner Classic Movies, Alonso Duralde fan *[[TheWrap]]* en Matt Atchity fan Rotten Tomatoes de filmrubryk *What the Flick?!* op it tillefyzjenetwurk The Young Turks, útstjoerd fia YouTube. Yn augustus 2018 waard dat fierders súksesfolle programma troch The Young Turks stopset om't it netwurk him útslutend talizze woe op it ferslaan fan serieus nijs. Mei Duralde sette Lemire de rubryk doe fuort yn 'e foarm fan in podcast, mei as titel *Breakfast All Day*. Dy wie te beharkjen fia Lemire har persoanlike webside. 

### Priveelibben
Christy Lemire wenne anno 2013 yn Palos Verdes Estates yn Kalifornje. Hja is troud mei tillefyzjeprodusint Chris Lemire, en se hawwe in soan, Nicolas, dy't berne waard yn novimber 2008. Lemire hat harsels omskreaun as in katolyk dy't fan har leauwe fallen is.

## Keppelings om utens
*  Offisjele webside fan Christy Lemire
*  Folsleine filmografy fan Christy Lemire yn 'e Internet Movie Database (IMDb)
69 (sekshâlding)

**69**, **njoggenensechstich**, **stantsje 69** of, mei in Frânsk lienwurd ***soixante-neuf*** (útspr.: [swasɔːntˈnœf], likernôch: "swa-sânt-nuf"), wat ek "njoggenensechstich" betsjut, is in sekshâlding foar orale seks. Dêrby geane twa persoanen oerinoar hinne lizzen, wêrby't de holle nei it ûnderlichem fan 'e sekspartner wiist en it gesicht boppe, resp. ûnder de skamstreek fan 'e sekspartner posisjonearre is. Op dy wize kinne beide partners orale seks mei-inoar bedriuwe: fellatio by manlju en kunnilingus by froulju. 

De namme fan dizze sekshâlding komt fan 'e foarm fan 'e sifertekens foar 6 en 9, dy't tsjinsteld oaninoar binne. As men de rûntsjes fan dy tekens sjocht as de holle en de krol as it ûnderlichem, en men leit it sifer 69 op 'e side, dan jout it de sekshâlding mei deselde namme wer. As oantsjutting komt "69" oarspronklik út it Frânsk (dêrfandinne ek it bestean fan "*soixante-neuf*" as lienwurd yn in protte Westerske talen). De term kin yn it Frânsk teminsten oant yn 'e 1790-er jierren trasearre wurde. De praktyk sels is fansels folle âlder en wurdt ûnder de namme "kowemienskip" al neamd yn 'e *[[Kamasûtra]]*, dy't datearre wurdt fan 'e fjirde iuw&nbsp;f.Kr. ôf.

Ornaris tinkt men by "stantsje 69" oan in man dy't kunnilingus docht by in frou, wylst sy by him mei fellatio dwaande is. Mar der is gjin reden dat it net om twa homo's gean kinne soe dy't inoar fellatio jouwe, of om twa lesbiënnes dy't byinoar mei kunnilingus oan 'e gong binne. Oare fariaasjes op 69 binne dat men behalven mei de mûle ek mei de hân dwaande wêze kin, troch ôf te lûken (by manlju) of te fingerjen (by froulju). Fierders is it ek mooglik om ynstee fan oan fellatio of kunnilingus oan anilingus te dwaan, it troch slikjen seksueel stimulearjen fan 'e anus.

## Sjoch ek
*anilingus
*fellatio
*kunnilingus
*orale seks
Strjitten yn Aldebiltsyl

De **Strjitten yn [[Aldebiltsyl]]:**

## A
* *Aldebiltdyk* - De Aldebiltdyk (ek wol *Alde Biltdyk* en yn de folksmûle neamd *Ouwe Dyk*) is in yn 1505 oanleine dyk yn de gemeente It Bilt.
* *A.C. Bakkerstrjitte*
* *Atteswei* 

## B
* *Burdinewei* - Burdine is in âlde namme foar De Boarn.
* *Klaine Kaizer Padsy* - ferbynt de Monnikebiltdyk mei de Krelis Annesstrjitte. Nei Gerrit Keizer (*1874) dy't syn lingte fan 96 sintimeter en gewicht fan 20 kilo brûkte om de merken ôf te reizgjen en sa oan de kost te kommen mei syn handikap.

## D
* *De Kolk* - nei de kolk fan de slûs.
* *Ds. Schuilingstrjitte* - Op de hoeke stiet de eardere Doperske tsjerke, werkenber oan de julianatoer dêr't no it Bildts kultuurtoeristysk "Informasysintrum", in doarpswinkel en in loazjemint yn sit.
* *Ds. Marinus Mooijstrjitte*, ferneamd nei dûmny Marinus Mooij.

## K
* *Keuningsstreek* - Yn it Keuningshuus wenne eartiids de aksynsmaster dy't de aksyns foar de keizer of kening ynbarre moast. Dat Keuningshuus waard yn 1932 ofbrutsen. Troch de strjitnamme wurdt dúdlik dat Aldebiltsyl eartiids in seehavenplak wie. Oant 1973 wie oan de strjitte de merk. No allinnich noch in bradery dy't om it jier hâlden wurdt.
* *Kodyk* 
* *Kr. Annesstrjitte* - Cornelis (Krelis) Annes wie timmerbaas yn Aldebiltsyl yn 1717 en bewarre de omkriten foar in oerstreaming.

## L
* *Leijsterstreek* 

## M
* *Monnikebildtdyk* 

## N
* *Nijebildtdyk* 

## R
* *Readpaad* - Oflaat fan de kleur fan it pún dat foar it ferhurdzjen brûkt waard. Dat pún kaam fan it yn 1919 ôfbrutsen tichelwurk fan de bruorren Watse en Kornelis Bierma. Yn dat tichelwurk waarden reade bakstiennen bakt.

## T
* *Tjeerd Thijssenstrjitte* - Tjeerd Thijssen Polstra  (Hallum, 8 desimber 1783 - Froubuorren, 17 septimber 1843 ) wie earmfâd fan it earmhûs yn Froubuorren. Hy sette him tige yn foar de befeiliging fan de syl yn Aldebiltsyl. By de stoarm fan febrewaris 1825 wie it mei oan Polstra te danken dat de ringmuorre dy't op de Aldebiltdyk by in pleats lâns stie, ôfbrutsen wurde koe en dat de stienen yn sekken kamen. Dêrnei smieten se de sekken yn it wetter, om it wetter fan de slûs te kearen. Letter is Tjeerd Thijssen dan ek tasichthâlder fan "de Syl" wurden. 

## V
* *Van Albadawei* - oan dy wei stie tusken 1857-1927 in nôtmûne.
* *Van Egmondstrjitte* - Generaal Arend fan Egmond (± 1337-9 april 1409), dy't fan greve Albrecht fan Beieren It Amelân as beleanning krige foar syn wurk as generaal.
Omgong fan Itaalje 2023

De 106e edysje fan de **[[Omgong fan Itaalje]]** waard hâlden fan 6 oant en mei 28 maaie 2023. 

## Dielnimmende ploegen

## Startplak en einstreek
De start wie yn Fossacesia in gemeente yn de Italjaanske provinsje Chieti (regio Abruzzen).
De einstreek lei yn Rome de haadstêd fan Itaalje en tagelyk haadstêd fan de regio Latium en de provinsje mei deselde namme *Rome*.

## Etappe-oersjoch

## Klassemintslieders nei eltse etappe
Nieuwe Pekela

**Nieuwe Pekela** (Nederlânsk en offisjeel, Grinslânsk: *Nij Pekel*, Frysk: *Nije Pekel*) is in doarp yn de gemeente Pekela yn de Nederlânske provinsje Grinslân en leit likernôch 7 km eastlik fan Feandam. It doarp heart by de Grinzer Feankoloanjes en ûntstie nei Oude Pekela oan de rivier de Pekel A en foarmet sûnt 1990 mei dat doarp de gemeente Pekela.

## Skiednis
De skiednis fan it doarp begjint yn 1599 doe't in nustje Friezen en Hollanners, feriene yn de saneamde *Friesche Compagnie* (Fryske kompanjy), feangrûn bylâns de lytse rivier Pekel A fan eigners út it tichteby lizzende plak Wynskoat kochten. It doel fan de kompanjy wie it winnen fan turf, troch it ôfgraven fan it fean dat in grut part fan eastlik Grinslân besloech.

Yn de achttjinde iuw waard in lutherske tsjerke yn it doarp boud. Ein fan dy iuw komt de seefeart rjochting Dútslân en it Eastseegebiet op gong. Yn de njoggentjinde iuw bloeide dy seefeart en fearen Pekelder skippers oer de wrâldseeën.

Yn 1810, yn de Frânske tiid, waard Pekel yn Oude en Nieuwe Pekel spjalte. Yn 1990 waarden beide gemeenten fannijs feriene yn de gemeente Pekela.

## Sigarefabryk
Yn Nije Pekel wie in sigarefabryk fan Champ Clark & Lugano Sig.fabr. v/h R.H. Koning & Zn. fêstige. Ut it eardere personielsbestân is it kristlike manljuskoar *Albatros* ûntstien. De namme komt fan de fabryk *Albatros*. Doe't it bedriuw fan R.H. Koning in N.F. waard, waarden de merken *Champ Clark* en *Lugano* brûkt foar de nammen fan de N.F. De sigarefabryk bestiet ûnderwilens net mear, dochs hat de eardere direkteurswente, itjinge hjoed-de-dei in âldereinhûs is, de namme *Champ Clark*.

## It besjen wurdich
* Nôtmûne *De Zwaluw*
* Evangelysk-lutherske tsjerke
* Kapteinshûs, fan 1799 is ien fan de trije kapteinshuzen yn it doarp dat as museum tsjinnet.

## Galery

Ofbyld:Nieuwe Pekela, het voormalige gemeentehuis RM520998 foto6 2014-07-12 14.14.jpg|It eardere gemeentehûs fan Nije Pekel
Ofbyld:Nieuwe Pekela - gereformeerde kerk.jpg|De neogoatyske grifformearde tsjerke út 1866. De toer en útwreiding lofts binne fan 1940.
Ofbyld:Nieuwe Pekela - Evangelisch-Lutherse Kerk.jpg|De Evangelysk-Lutherse tsjerke út 1753
Ofbyld:Nieuwe Pekela - doopsgezinde kerk.jpg|De minniste tsjerke út 1852
Ofbyld:Kapiteinshuis_Pekela_2011-01.JPG|Kapteinshûs
Ofbyld:Nieuwe Pekela, de Zuidkant Klap foto3 2014-07-12 14.19.jpg|Súdkant fan de Ommelanderklap
Ofbyld:Nieuwe Pekela - Hekbadde.jpg|De brêge Hekbadde oer de *Poortmanswijk*
Ofbyld:Nieuwe Pekela - Abraham Westersstraat A 85 - Villa Dinkstedt.jpg|Notariswente Villa Dinkstedt
Goarik

**Sint-Goarik** of **Sint-Gaugerik** (Latyn: Gaugericus; Flaamsk: Gorik, Frânsk: Géry; Waalsk: Djèri, berne yn ± 550 yn Carignan, ferstoarn op 11 augustus yn ± 626 yn Cambrai) wie in katolike en letter as hillige fereare biskop yn Cambrai. 

## Libben
Neffens de tradysje wie Goarik in soan fan Gaudentius en Austadiola. Hy waard berne yn Carignan yn 'e Frânske Ardinnen, dat doe yn it bisdom Trier lei. Goarik waard diaken fan Trier en waard om it jier 585 hinne mei de seine fan de Merovingyske foarst Gildebert II troch biskop Egidius fan Reims wijd as biskop fan Cambrai en Arras. 

Goarik focht tsjin it heidendom en hy stifte ferskillende tsjerken. Sint-Goarik stifte as biskop ek in tsjerke ta eare fan de aartsingel Michael, dy't it begjin fan de ûntwikkeling fan de stêd Brussel betsjutte en op it plak fan de hjoeddeiske katedraal stie. Sint-Michael is noch jimmeroan de patroanhillige fan de stêd Brussel.  

Hy hie in soad kontakt mei kening Klothar II en wie op it konsylje fan Parys yn 614. Nei syn ferstjerren om 626 hinne waard Goarik byset yn 'e Sint-Menardustsjerke fan Cambrai.  

## Ferearing
Fuort nei syn ferstjerren sette de ferearing fan Goarik útein. Syn feestdei is op 11 augustus en stiet yn it martyrologium fan Hrabanus Maurus. 

Al gau waarden syn reliken oan in soad tsjerken jûn, sadat yn it noarden fan Frankryk en Belgje ferskillende tsjerken syn namme drage.
Omgong fan Itaalje 2022

De 105e edysje fan de **[[Omgong fan Itaalje]]** waard hâlden fan 6 oant en mei 29 maaie 2022. 

## Dielnimmende ploegen

## Startplak en einstreek
De start wie yn Bûdapest  de haadstêd fan Hongarije. De stêd leit op beide iggen fan de rivier de Donau.
De einstreek lei yn Verona de haadstêd fan de provinsje mei deselde namme Verona yn de regio Veneto. De stêd leit eastlik fan Milaan, bewesten Feneesje en  westnoardwestlik fan Padûa.

## Etappe-oersjoch

## Klassemintslieders nei eltse etappe
Netferwulft

In **netferwulft** is in ferwulft dat basearre it op in krúsribferwulft. It netferwulft hat in dêrnjonken ek in soad lytsere ribben (dy't ek wol 'liernes' neamd wurde). Dy't lytsere ribben hawwe gjin dragende funksje en tsjinje allinne as dekoraasje. 

It netferwulft ûntstie mei de fierdere ûntwikkeling fan de goatyske boukunde en waard fral by de tsjerkebou of oare represintative gebouwen tapast. Troch de tapassing fan in netferwulft yn in tsjerkeskip binne de ferskillende traveeën oan it ferwulft minder dúdlik ôf te lêzen.
Tonferwulft

In **tonferwulft** is in ferwulft dat oer de hiele lingte deselde foarm hat en somtiden ek wol **tunnelferwulft** neamd wurdt.   

It tonferwulft is in âlde foarm om in ynterieur te beskermjen foar ynfloeden fan bûten. Foar safier bekend waard it tonferwulft foar it earst yn it âlde Egypte tapast en de Romeinen brûkten de technyk om rioelen oan te lizzen. It tonferwulft is ien fan de meast ienfâldige boufoarmen fan ferwulften en waard yn Europa fral tapast sûnt de romaanske arsjitektuer opgong makke.  

In stiennen tonferwulft is in swiere belesting foar de muorre. De muorren moasten dêrom dik wêze en grutte iepeningen foar finsters wiene net mooglik. Yn de ûntwikkeling fan de boukeunst waard der socht om de belestling te ferminderjen. Pylders holpen bygelyks om de druk fan it ferwulft op de muorren te ferminderjen. Ek gurdlebôgen droegen by om it ferwulft op syn plak te hâlden. 

De kâns op skuorren yn 'e muorren en fersakking wie mei in stiennen tonferwulft grut en al hielendal yn lannen mei in sompige ûndergrûn lykas Nederlân. Faak waard der dan ek foar houten ferwulften keazen, namste mear nei't der socht waard nei mooglikheden om gruttere finsters yn de muorren oan te bringen en der oare boustilen ûntstiene.   

De gewoane foarm fan in tonferwulft is heal buisfoarmich, mar der binne ek farianten, werby in spitsbôge, in paraboalbôge, in koerbôge of in ellipsbôge de healrûne foarm fan it tonferwulft ferfangt. As twa tonferwulften inoar elk mei in oare as snije, ûnstiet der in krúsferwulft.
Anthony Lane

**Anthony Lane** (1962) is in Britske sjoernalist, dy't as filmkritikus wurket foar it Amerikaanske tydskrift *[[The New Yorker]]*.

## Libben en karriêre
### Jonkheid en oplieding
Lane waard yn 1962 berne yn Ingelân. Hy studearre oan 'e Universiteit fan Cambridge, dêr't er û.m. ûndersyk die nei de dichter T.S. Eliot.

### Karriêre
Nei't er ôfstudearre wie, wurke Lane as freelance sjoernalist en literatuerkritikus foar de Britske krante *[[The Independent]]*, dêr't er yn 1989 oansteld waard as plakferfangend redakteur op it mêd fan literatuer. Yn 1991 stapte er oer nei de sneinskrante *[[The Independent on Sunday]]*, dêr't er filmkritikus waard.

Yn 1993 waard Lane troch Tina Brown, doedestiden de haadredaktrise fan it Amerikaanske tydskrift *[[The New Yorker]]*, frege om foar dy publikaasje oan it wurk te gean. Hy gie op dat foarstel yn en wurke dêr yn 2023 33 jier. Foar *The New Yorker* skriuwt Lane resinsjes fan nij útkommen films, mar ek profilen fan ferneamde persoanen út 'e filmyndustry, lykas regisseur Alfred Hitchcock, akteur Buster Keaton en aktrise Grace Kelly. 

Dêrnjonken skriuwt er ek oer literêre ûnderwerpen, lykas artikels oer James Bond-skepper Ian Fleming, it gedicht *[[The Waste Land]]* fan T.S. Eliot, de *[[Toefke (stripfiguer)|Toefke]]*-strips fan Hergé en de sammele koarte fiksje fan Vladimir Nabokov en fan Evelyn Waugh. Foarbylden fan oare ûnderwerpen dêr't Lane foar *The New Yorker* oer gear west hat, binne de tentoanstelling *The "Endurance": Shackleton's Legendary Antarctic Expedition* yn it Amerikaansk Natoerhistoarysk Museum (oer de mislearre Súdpoalekspedysje fan Ernest Shackleton) en *Full Moon*, in kolleksje foto's fan 'e moanne, yn it Rose Center for Earth and Space.

Yn 2001 waard oan Lane de Amerikaanske National Magazine Award takend yn 'e kategory resinsje en krityk, foar trije fan syn artikels dy't yn 2000 ferskynd wiene yn *The New Yorker*. Dêrby gie it om in retrospektyf oer *[[The Sound of Music (film)|The Sound of Music]]*, in artikel oer de foto's fan Walker Evans en in artikel oer de foto's fan 'e moanne nommen yn it ramt fan it Apolloprogramma fan 'e NASA. Yn 2002 kaam fan Lane it boek *Nobody's Perfect* út, in samling fan 140 fan syn resinsjes, profilen en essays. De titel is in ferwizing nei de lêste regel dialooch út 'e spylfilm *[[Some Like It Hot (film út 1959)|Some Like It Hot]]*, mei Marilyn Monroe, út 1959. It boek beslút mei in profyl fan Billy Wilder, de regisseur fan dy film.

### Priveelibben
Lane wennet yn it Ingelske Cambridge, mei syn frou Allison Pearson, in skriuwster en kollumniste. Se hawwe in dochter, Eveline, dy't berne waard yn jannewaris 1996, en in soan, Thomas, berne yn augustus 1998.

## Keppelings om utens
*  Profyl fan Anthony Lane op 'e webside fan ''The New Yorker''